Diari Oficial de la Generalitat Valenciana


Sumari del DOGV 9524, del 01-02-2023 (2023/977)

RESOLUCIÓ de 27 de gener de 2023, de la Conselleria de Política Territorial, Obres Públiques i Mobilitat, relativa a la reducció temporal del 50 % de les tarifes dels títols integrats de transport del sistema TAM d'Alacant i el transport metropolità de Castelló, així com dels títols de transport propis de la xarxa del TRAM d'Alacant, a l'empara del que es disposa en el Reial decret llei 20/2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/977


Data del document
:   27-01-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * preu del transport
    * metre

RESOLUCIÓ de 27 de gener de 2023, de la Conselleria de Política Territorial, Obres Públiques i Mobilitat, relativa a la reducció temporal del 50 % de les tarifes dels títols integrats de transport del sistema TAM d'Alacant i el transport metropolità de Castelló, així com dels títols de transport propis de la xarxa del TRAM d'Alacant, a l'empara del que es disposa en el Reial decret llei 20/2022. [2023/977]  
L'Estatut d'Autonomia de la Comunitat Valenciana aprovat per Llei orgànica 5/1982 d'1 de juliol, (modificada per la Llei orgànica 1/2006, de 10 d'abril) atribueix a la Generalitat, en l'article 49.1.15a, la competència exclusiva en matèria de transport terrestre dins de la Comunitat Valenciana.  
Per part seua, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39, encarrega a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
  
Les tarifes actuals es van establir en l'Ordre 4/2022, de 13 de juny, de la Conselleria de Política Territorial, Obres Públiques i Mobilitat, per la qual s'aproven les tarifes i condicions d'utilització dels títols de transport de la Generalitat del sistema TAM a Alacant i del transport metropolità de la Plana a Castelló, així com dels títols de transport propis de la xarxa del TRAM d'Alacant.  
La situació d'emergència energètica, encariment de productes i desproveïment d'algunes matèries primeres bàsiques en tota Europa, agreujada per la invasió d'Ucraïna, està comportant greus dificultats econòmiques i logístiques per a les famílies i els sectors productius valencians. Aquestes circumstàncies obliguen a donar una resposta integral de les institucions de la Unió Europea, d'Espanya i de la Comunitat Valenciana. Aquesta situació va justificar l'adopció de les mesures consistents en la reducció de les tarifes i continua en l'actualitat, per la qual cosa és procedent estendre aquestes mesures.  
Mitjançant la Resolució de 4 d'agost de 2022 la consellera de Política Territorial, Obres Públiques I Mobilitat, relativa a la reducció temporal de tarifes dels títols integrats de transport del sistema TAM d'Alacant i el Transport Metropolità de Castelló, així com dels títols de transport propis de la xarxa del TRAM d'Alacant, a l'empara del que es disposa en el Reial Decret llei 11/2022 (DOGV 24.08.2022) es va aprovar la reducció temporal de tarifes dels títols de transport integrats de la Generalitat per al sistema TAM d'Alacant, el transport metropolità de Castelló i dels títols de transport propis d'FGV per a la xarxa de TRAM d'Alacant en un 30 % des de l'1 de setembre al 31 de desembre de 2022.  
  
Aquesta mesura s'ha prolongat fins al 31 de gener de 2023 mitjançant la Resolució de data 30 de desembre de 2022 mentre s'arbitren les mesures per a l'aplicació de majors reduccions a l'empara del Reial Decret llei 20/2022, de 27 de desembre, de mesures de resposta a les conseqüències econòmiques i socials de la Guerra d'Ucraïna i de suport a la reconstrucció de l'illa de la Palma i a altres situacions de vulnerabilitat.  
El Reial Decret llei 20/2022, de 27 de desembre, en el capítol II en matèria de transport públic contempla l'atorgament d'ajudes a les comunitats autònomes que implanten una reducció del preu dels abonaments transporte i títols multiviatge dels serveis de transport terrestre de la seua competència, en un percentatge no inferior a un 50 % i sol·liciten aquesta ajuda.  
En aquest sentit, amb la finalitat de continuar incentivant el transport públic i ajudar a pal·liar l'efecte de la inflació en les famílies valencianes, es considera convenient sol·licitar les ajudes directes al transport públic previstes en el Reial Decret llei 20/2022, de 27 de desembre, per a aplicar les reduccions en les tarifes dels títols de transport del sistema TAM i del TRAM a Alacant, i el transport metropolità de la Plana a Castelló.  
Per això, en virtut del que es disposa en l'article 28.ll de la Llei 5/1983, de 30 de desembre, del Consell, en relació amb l'article 39 de la Llei 6/2011, d'1 d'abril, de mobilitat de la Comunitat Valenciana, i a proposta de la Direcció General d'Obres Públiques, Transport i Mobilitat Sostenible i del Consell d'Administració de Ferrocarrils de la Generalitat Valenciana referent a la xarxa del TRAM d'Alacant, resolc:  
  
  
Primer. Reducció temporal de tarifes dels títols de transport integrats de la Generalitat per al sistema TAM d'Alacant i el transport metropolità de Castelló  
1. Disposar la reducció temporal de les tarifes dels títols de transport integrats de la Generalitat d'aplicació als serveis de transport públic del sistema TAM des de l'1 de febrer fins al 31 de juliol de 2023, tots dos inclosos, que s'indiquen a continuació, tarifes que temporalment, inclosos impostos i assegurança obligatòria de viatgers, seran les següents:  
  
  
Tipus de títol Tarifa temporal 50 %  
(de l'1.02.2023 al 31.07.2023)  
Bono Móbilis multiviatge (10 viatges) 4,35 -  
Bono Móbilis Jove (30 viatges) 10,60 -  
Bono Móbilis Escolar (30 viatges) 8,25 -  
  
  
2. Disposar la reducció temporal de les tarifes dels títols de transport integrats de la Generalitat d'aplicació en el transport metropolità de la Plana des de l'1 de febrer fins al 31 de juliol de 2023, tots dos inclosos, que s'indiquen a continuació, tarifes que temporalment, inclosos impostos i assegurança obligatòria de viatgers, seran les següents:  
  
  
Tipus de títol Tarifa temporal 50 %  
(de l'1.02.2023 al 31.07.2023)  
Bo Bus normal (10 viatges) 4,10 -  
Bo temporal 30 (30 dies) 15,00 -  
  
  
3. Els títols integrats adquirits dins del període de vigència de la reducció temporal de tarifes seran susceptibles d'utilització fins al 31 d'agost de 2023.  
Les persones que hagueren obtingut el títol amb un descompte del 30 % amb anterioritat a l'entrada en vigor de la present resolució podran continuar utilitzant aquest títol durant la vigència d'aquesta.  
4. Entre l'1 de setembre de 2023 i el 31 de desembre de 2023, els títols integrats no consumits, adquirits amb la reducció temporal de tarifa prevista en aquest apartat, podran canviar-se per idèntic títol conformement a la tarifa que estiga vigent, abonant la diferència que corresponga.  
  
Segon. Reducció temporal de tarifes dels títols de transport propis d'FGV per a la xarxa de TRAM d'Alacant  
1. Disposar la reducció temporal de les tarifes dels títols de transport propis d'FGV en la xarxa del TRAM d'Alacant des de l'1 de febrer fins al 31 de juliol de 2023, tots dos inclosos, que s'indiquen a continuació, tarifes que temporalment, inclosos impostos i assegurança obligatòria de viatgers, seran les següents:  
  
Tipus de Títol Tarifa temporal 50 %  
segons combinació zonal  
(del 01.02.2023 al 31.07.2023)  
 B - C AB - BC ABC  
Bo 10 4,00 - 6,00 - 10,00 -  
Bo 30 11,40 - 17,10 - 28,50 -  
24 h - - 4,00 -  
Gent Major Mensual - - 4,85 -  
Mobilitat Mensual - - 4,85 -  
  
  
2. Per als títols «Gent Major Anual» i «Mobilitat Anual» s'arbitraran els mecanismes que permeten l'aplicació de les reduccions de tarifes del 50 % proporcionalment al període de convivència de la vigència del títol de què es tracte dins del període 1 de febrer fins al 31 de juliol de 2023.  
3. Els títols propis d'FGV adquirits dins del període de vigència de la reducció temporal de tarifes seran susceptibles d'utilització fins al 31 d'agost de 2023.  
Les persones que hagueren obtingut el títol amb un descompte del 30 % amb anterioritat a l'entrada en vigor de la present resolució podran continuar utilitzant aquest títol durant la vigència d'aquesta.  
4. Entre l'1 de setembre de 2023 i el 31 de desembre de 2023, els títols no consumits, adquirits amb la reducció temporal de tarifa prevista en aquest apartat, podran canviar-se per idèntic títol conformement amb la tarifa que estiga vigent, abonant la diferència que corresponga.  
  
  
Tercer. Habilitació  
1. Es faculta la persona titular de la Direcció General d'Obres Públiques, Transport i Mobilitat Sostenible per a la realització de les accions necessàries per a l'aplicació i execució de la present resolució en el transport metropolità d'Alacant i de Castelló.  
  
2. Es faculta a la persona titular de la Direcció Gerència de Ferrocarrils de la Generalitat Valenciana per a la realització de les accions necessàries per a l'aplicació i execució de la present resolució en la xarxa del TRAM d'Alacant.  
  
Quart. Efectes  
La present resolució produeix efectes des del dia de la signatura.  
  
Contra aquesta resolució, que posa fi a la via administrativa es podrà, potestativament, interposar un recurs de reposició en el termini d'un mes comptat des de la seua publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que es faça servir qualsevol altra via que es considere oportuna.  
  
València, 27 de gener de 2023.- La consellera de Política Territorial, Obres Públiques i Mobilitat: Rebeca Torró Soler.